Kun, KIF JIDĦOL L-UFFIĊĊJU U JIFTAĦ IL-KOMPJUTER, mar-ruxximata riklami għal kull tip ta' prodott, ma' l-offerti ġenerużi ta' min ma kienx jaf fejn se jaqbad jinvesti flusu u ried jagħmlu sinjur f'ħakka t'għajn, kien isib messaġġ mingħand Nora Vella, bl-indirizz elettroniku nora.vellaOhi ilcom. Kien beda jirċievi dawn il-messaġġi f'għeluq sninu u baqa' jirċevihom regolarment. Kull darba li pprova jweġibhom, il-messaġġ tiegħu kien jiġi lura, tant li wara ftit qata' qalbu u ma ppruvax iżjed. Imma l-messaġġi ta' Nora Vella baqa' jiftaħhom u jaqrahom. L-ewwel messaġġ, dak li kien irċieva f'għeluq sninu, kien jgħid hekk: 'Tltqajna fil-partv tal-Milied. Tiftakar7' Ħabbel rasu kemm felaħ biex jara jekk kienx iltaqa' ma' xi ħadd li qatt ma kien iltaqa' miegħu — jew magħha — qabel, imma ma ftakar f'ħadd. Fil-partv tal-bank kien hemm 'il fuq minn tliet mitt ruħ, xi wħud mill-fergħa ewlenija li kien jaħdem fiha hu, oħrajn minn friegħi oħra. Terġa' u tgħid, il-partv kien sar waqt il-ħin tax-xogħol,u l-impjegati, lebsin l-uniformi, kienu jidhru kollha l-istess. It-tieni messaġġ kien jgħid hekk: 'Tlek ħafna tafni u qisek ma tafnix. 7 It-tielet: 'Taħbix il-verità minnek innifsek. ' Ir-raba': 'Tgħidlix li nsejt 7 Il-ħames: 'X'qed tfittex 77 Is-sitta: 'Ma baqax wisq.' Is-seba': 'Chopin u l-ħarifa f'ruħna Imbagħad il-messaġġi reġgħu bdew mill-bidu, fl-istess ordni tal-ġimgħa ta' qabel. ''Titqajna fil-parżv tal-Milied. Tiftakar7' 'Tlek ħafna tafni u qisek ma tafnix-— 'Taħbix il-verità minnek innifsek 'Tgħidlix li nsejt'' 'X'qed tfittex 7' ''Ma baqax wisq.' ''Chopin u l-ħarifa f'ruħna. ' Dam tliet xhur jirċievi dawn il-messaġġi. Darba ddeċieda li ma jiftaħhomx iżjed. Imma l-għada għelbitu l-kurżità, u sab messaġġ differenti. 'Ejja ltaqa' miegħi Illejla fis-sebgħa quddiem il-Kafċ Kandinskv.' Ma setax jemmen 'il għajnejh. Ċempel lil martu biex jgħidilha li kien se jdum. Ħareġ mill-uffiċċju f'xita qliel u ma sabx fejn jipparkja. Kellu jħalli l-karozza seba' kantunieri bogħod, fi triq imwarrba mimlija qtates, telaq jiġri biċ-ċwievet f'idu, u wasal imxarrab għasra u nifsu maqtugħ. Quddiem il-kafċ ma kien hemm ħadd, imma wara ftit ra mara taqsam it-triq. Kienet liebsa kowt iswed u wiċċha kien mgħotti bl-umbrella. Qabel ma seta' jmur jilħaqha, raha tidhol f'karozza misjuqa minn xi ħadd ieħor, sema' l-karozza tistartja, u raha titbiegħed u tgħib fid-dlam u x-xita. Kif kien sejjer lura d-dar ma setax itajjar minn moħħu l-ħsieb li meta l-mara għalqet l-umbrella biex tidħol fil-karozza, kien ħa l-impressjoni li kellha maktur aħmar imdawwar ma' għonqha, bħal dak li kien xtara lil martu Pariġi meta kienu siefru flimkien ftit wara li żżewġu. U meta wasal id-dar u qasam il-kuritur biex jidħol fil-kamra tal-banju, lemaħ biljett imqiegħed apposta fuq siġġu quddiem il-bieb, u l-kelma li seta' jaqra meta ġabru u ħadu taħt id-dawl kienet ''noravella.' U meta sejjaħ lil martu ma weġbitux. Dak il-ħin, bħal f'Ieħħa ta' berqa, ftakar f'dak il-mument, għaxar snin qabel, meta waqt partv tal-Milied organizzat mill-bank għall-impjegati tiegħu, kien iltaqa' għall-ewwel darba ma' dik it-tfajla twila, fuq ruħha, xagħarha qasir, bil- qmis bajda ta' l-uniformi miftuħa taħt il-ġakketta griża, li qaltlu li kienet iddoqq il-pjanu, u talabha toħroġ miegħu.